stanford-oval/wikipedia huggingface dataset:
נ. סטרויה
תקופת מלחמת העולם השנייה

ב-29 באוגוסט 1940 הגיעה הוראה האוסרת על ההופעה המשותפת של הצמד (בגלל יהדותו של סטרויה) ואוסרת הופעה כלשהי של סטרויה, פרט להופעות בתיאטרון היהודי. עלייתם לשלטון של הלגיונרים הביאה, בין היתר, לסילוק היהודים מכל במות הבידור. ואסילאקה הודיע מיד שהצמד לא יכול להתקיים ללא סטרויה. בתיאטרון היהודי בבוקרשט, "תיאטרון באראשאום" Teatrul Baraşeum, בבכורה של המופע "הספינה של סטרויה" הגיעו ואסילאקה וחבריו וקראו מהאולם קריאות עידוד. הקומיקאי קונסטנטין טנאסה (Tănase), שהעריך מאוד את סטרויה, נתן לו בהסתר לביים את המופעים המוזיקליים בתיאטרון שלו והמשיך לשלם לו את משכורתו. במחזה מסוים, בו הופיע ואסילאקה ודיבר עם מצפונו, ענה לו המצפון הבלתי נראה בקולו של סטרויה - הקהל שזיהה את הקול פרץ במחיאות כפיים ומפקח מטעם משרד התרבות, שישב באולם, עלה לבמה לחפש מאיפה בא הקול, אך סטרויה הספיק להימלט בדלת אחורית. ב-4 באפריל 1944, בהפצצה באווירית הראשונה האנגלו-אמריקאית על בוקרשט, נהרג ואסילאקה. סטרויה חש הרוס מוראלית ושנים רבות לאחר מכן הופיע לבדו כשהוא משלב את זרועו בזרועו של פרטנר בלתי נראה, זכר לואסילאקה המנוח.
במשך כמה שנים המשיך לשדר לבד את התוכנית הפופולרית "השעה העליזה", (Ora veselă) כשאות הפתיחה שלה היה
הפזמון "הלו, הלו, כאן סטרויה
(:Alo, alo, aici e Stroe,
התקופה שלאחר מלחמת העולם

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בהמשך עבודתו של סטרויה עסקה יותר ויותר בבימוי - בעיקר במסגרת ה"תיאטרון לרוויו" (תיאטרון מוזיקלי)ע"ש "קונסנטין טנאסה" בבוקרשט
בשנת 1977 עלה לישראל יחד עם אשתו השנייה, רולנדה קמין, ועם שני ילדיו.
בנו, יוג'ין הוא גם כן שחקן ובמאי תיאטרון הממשיך את דרכו של אביו בעזרת בית ספר למשחק שנמצא ביישוב שוהם שבישראל. בתו, דנה, היא פסיכולוגית שחיה בדיסלדורף שבגרמניה.
הנצחה

אחרי המהפכה משנת 1989 תחת המשטר הדמוקרטי החדש ברומניה בית התרבות של
כפר הולדתו רקצ'ון נקרא על שמו.
הנצחה > עבודתו כבמאי

Bing Bang 1935 "בינג בנג"
Ora veselă 1935 "שעה עליזה"
ספרים

"77 שנים ב-200 עמודים", ספר זכרונות (1983) (ani in 200 pagini ‏ 77)
הערות שוליים

↑  השם סטרויה הוא שם רומני שיהודים ברומניה היו מאמצים בשביל השם ממקור יידי
סטרול או שטרול, כלומר ישראל. סטרואיצה הוא צורת חיבה
↑  הירחון הישראלי בשפה הרומנית MINIMUM, מס' 271, אוקטובר 2009, ע'25
משולש קולינרי

משולש קולינרי
המשולש הקולינרי (באנגלית: Culinary triangle) הוא מושג שתואר על ידי האנתרופולוג הצרפתי קלוד לוי-שטראוס הכולל שלושה סוגי בישול : הרתחה, צלייה ועישון, בדרך כלל לבשר.
מאפיינים > הרתחת בשר

נתפסת כצורת בישול מתורבתת מכיוון שהיא משתמשת בכלי קיבול כדי להחזיק מים ולכן הוא אינו טבעי לחלוטין. ברוב התרבויות, צורת בישול זו מתנהלת בדרך כלל על ידי נשים ומוגשת בבית לקבוצות קטנות סגורות, כמו משפחות.
מאפיינים > צליית בשר

היא דרך פחות מעודנת לבישול מכיוון שהיא לא משתמשת בכלי קיבול. זה נעשה על ידי חשיפה ישירה של הבשר לאש. הבשר מוצע לרוב לאורחים וסוג זה של הכנה מזוהה עם גברים בתרבויות רבות. בניגוד להרתחה, בשר צלוי עלול לאבד חלקים מסוימים ממנו במהלך הבישול, ולכן הוא קשור גם להרס ולאובדן.
מאפיינים > עישון בשר

גם הוא דרך טבעית לבישול. זה נעשה גם כן ללא כלי קיבול ובדומה לצלייה. עם זאת, זוהי שיטת צלייה איטית יותר, מה שגורם לה להיות קצת דומה להרתחה.
לדברי קלוד לוי-שטראוס, שיטות בישול אחרות יכולות להיות ממוקמות בתוך המשולש הזה. לדוגמה, בשר על מנגל, הבשר בשיטה מטבעו ממוקם "במרחק קטן יותר [...] לאש צלייה", ויכול להיות ממוקם "בקודקוד משולש המתכונים" (מעל הצלוי), בעוד שאוכל מאודה ממוקם מעבר למבושל וממוקם "בחצי הדרך באמצע בין המבושל לבין המעושן".
הערות שוליים

↑  Lévi-Strauss, "The culinary triangle", p. 43 (= p. 34 in first edition).
מרי קלי

| --- | --- |
אין תמונה חופשית
 לידה:  1941  (בת 83 בערך) פורט דודג', איווה, ארצות הברית ארצות הברית
 מקום לימודים:  בית הספר לאמנות סנט מרטין
 תקופת הפעילות:  1975–1999 (כ־24 שנים) 
 תחום יצירה:  מיצב
 זרם באמנות:  אמנות מושגית
 פרסים והוקרה:  Anonymous Was A Woman Award (2012)  מלגת גוגנהיים 
 marykellyartist.com
 
מרי קלי (באנגלית: Mary Kelly; נולדה ב-1941) היא אמנית קונספטואלית, פמיניסטית, סופרת ומרצה אמריקאית. תרמה לשיח הפמיניסטי בכתביה ובעבודות המיצב שלה, בהן היא עוסקת בנושאים כגון אימהות, הגוף הנשי וזהות נשית.
ביוגרפיה

קלי נולדה בשנת 1941 בעיר פורט דודג', איווה. גילתה עניין באמנות מגיל צעיר.
בשנת 1959 עברה למינסוטה ולמדה בקולג' סנט תרזה, מוסד אקדמי קתולי להכשרת מורות, שם התמחתה באמנות חזותית ומוזיקה. במוסד זה השלימה את התואר הראשון בשנת 1963, והמשיכה לתואר שני באמנות בפירנצה, שם התמחתה בתולדות האמנות. לאחר סיום לימודיה עברה לביירות, לבנון, שם לימדה אמנות במהלך שנות ה-60, תקופה שנודעה כ"תור הזהב" של התרבות והאמנות בעיר.
בשנת 1968 עברה לאירופה כדי לקחת חלק במחאות הסטודנטים שהתחוללו באותה עת. באותה שנה עברה להתגורר בלונדון כדי ללמוד לימודים מתקדמים בבית הספר לאמנות סנט מרטין. במהלך לימודיה בלונדון החלה להתעניין בתחום האמנות הקונספטואלית. לאורך שנות השבעים הייתה פעילה בתנועה הפמיניסטית, וכן חברה בתנועת קולקטיב הסרטים של רחוב ברוויק (The Berwick Street Film Collective), קבוצה שיצרה סרטים תיעודיים. יחד עם תנועה זו יצרה את הסרט התיעודי "מנקות הלילה" (Night cleaners), סרט תיעודי שתיאר את המאבק להתאגדות של נשים שעבדו בניקיון משרדים, ואת מחאתן על תנאי העסקתן.
קלי היא מרצה בבית הספר לאמנות ועיצוב באוניברסיטת דרום קליפורניה.
בשנת 1997 ייסדה את הסטודיו הרב תחומי במחלקה לאמנות של אוניברסיטת קליפורניה בלוס אנג'לס, מיזם שמטרתו לתמוך בסטודנטים וחוקרים שפועלם נוגע למגוון דיסציפלינות אקדמיות או פלטפורמות מדיה שונות.
יצירתה

רבות מיצירותיה של קלי הן עבודות מיצב. קלי מתייחסת ביצירותיה לנושאים פוליטיים, חברתיים והיסטוריים וכן לסוגיות במגדר, זהות וזיכרון קולקטיבי. כמו כן, היא מתמקדת ביצירות בשפה ובאופן שבו היא מגשרת בין החברה לבין נפש האדם.
ביצירתה, קלי נמנעת מייצוגים ויזואליים של גוף האישה. הדבר מבדיל אותה מהמגמה המרכזית באמנות הפמיניסטית של שנות השבעים, שהתמקדה במידה רבה בייצוגי גוף נשיים ובהנכחת הגוף באמנות. הבדל נוסף בין יצירתה למגמות המרכזיות באמנות אותן שנים היא העיסוק באימהות. נושא האימהות הודר במידה רבה מהאמנות הפמיניסטית בשנות השבעים והיוצרות מיעטו לעסוק בו, ולעומתן קלי בחרה לשים נושא זה במרכז כמהלך של מחאה.
יצירתה > המסמך לאחר לידה

היצירה "המסמך לאחר לידה" (The Post Partum Document) היא מיצב שאותו יצרה קלי בין השנים 1974–1979. במיצב זה עוסקת קלי ביחסי אימהות וילדים, דרך תיאור מפורט של שנות חייו הראשונות של בנה, החל מהולדתו ועד גיל חמש. היצירה מורכבת ממספר חלקים ומשלבת אלמנטים חזותיים רבים הכוללים קטעי יומן אישיים, מסמכים, הקלטות, ציורים ושרבוטים של בנה ואף חיתולים של התינוק.
מרכיב מרכזי ביצירה הוא תיאור החוויות האישיות של האם במהלך תהליך האימהות. קלי דנה ביצירה בהבדלים ובחוסר ההתאמה שבין החוויה האישית של האם והרגשות שלה, לבין הציפיות של החברה הפטריארכלית מתפקוד האישה כאם.
האם ביצירה לא מוצגת באופן חזותי והייצוג שלה הוא מילולי ותאורטי בלבד. בחירה זו של קלי נועדה לבטל את היותה של האישה אובייקט הנתון למרותו של המבט הגברי. הצגה זו מהווה סירוב להפוך את הגוף הנשי לספקטקל וכך נוצרת סמליות חדשה שבה הנשיות היא ביטוי של שפה. ביצירה זו שואפת קלי להפוך את הנושאים המודחקים חברתית שאינם מצויים בשיח ליצירת אמנות שמתבססת על עקרונות מן הפסיכואנליזה והתיאוריה הפמיניסטית.
יצירתה > זמן ביניים

היצירה "זמן ביניים" (Interim) היא עבודת מיצב במספר חלקים שבה עוסקת קלי בנושאים המעסיקים נשים, ובתחומים כגון רפואה, מדיה, היסטוריה ואופנה, כאשר הנושאים מוצגים מנקודת מבטן של הנשים. ביצירה מתייחסת קלי לתקופת שינוי בחייה של האישה, ובפרט המעבר לזקנה. ההשראה ליצירה הייתה עשרות שיחות שניהלה קלי עם נשים הנושאים כגון כוח, שליטה והגוף הנשי.
בחלקו הראשון של המיצב, "קורפוס", קלי מתייחסת לתיאוריות של הפסיכיאטר ז'אן-מרטן שארקו ולמחקריו אודות היסטריה נשית. היא מתמקדת בשינוי בין גישתו של שארקו ששמה דגש על דימוי חזותי, צילום, לבין תלמידו של שארקו, זיגמונד פרויד, שהעביר את הדגש לשיחה וטיפול באמצעות שפה.
תערוכות

תערוכות היחיד של קלי כוללות:
המוזיאון לאמנות מודרנית, אוקספורד, 1977
המכון לאמנות עכשווית, לונדון, 1976
סטודיו ריברסייד, לונדון, 1986
גלריית אמנות ונקובר, 1990
המוזיאון החדש לאמנות עכשווית, ניו יורק, 1990
המוזיאון לאמנות של הלסינקי, 1994
מוזיאון האמנות של מאלמה, 1996
המוזיאון לאמנות של סנטה מוניקה, 2001
המרכז לאמנות עכשווית, טירת אויזדוף, ורשה, 2008
המוזיאון לאמנות מודרנית, סטוקהולם, 2010
גלריה וויטוורת' לאמנות, מנצ'סטר, 2011
גלריית פוטמאסטרס, ניו יורק, 2012
גלריית הולדסוורת', לונדון, 2014
גלריית וילמטר, לוס אנג'לס, 2016
גלריה מיטשל-אינס ונאש, ניו יורק, 2017
מוזיאון וות'רספון לאמנות, גרינסבורו, 2019
בין התערוכות הקבוצתיות שבהן השתתפה קלי נכללות:
גלריית הייוורד, מרכז סאות'בנק, לונדון, 1978
הביאנלה של סידני, 1982
"העין הביקורתית", מרכז ייל לאמנות בריטית, 1984
המכון לאמנות עכשווית בבוסטון, 1986
הביאנלה של שנת 1991, מוזיאון ויטני לאמנות אמריקאית, ניו יורק, 1991
"קונספטואליזם גלובלי", מרכז ווקר לאמנות במיניאפוליס ומוזיאון קווינס לאמנות, 1999
"המזכרת", אקדמיית צרפת ברומא, 1999
"המאה האמריקאית 1950-2000", מוזיאון וויטני לאמנות אמריקאית, 1999
"גוף/פעולה", מוזיאון טייט מודרן, לונדון, 2000
"מובן מאליו", מוזיאון טייט בריטניה, לונדון, 2002
הביאנלה במוזיאון ויטני לאמנות אמריקאית, ניו יורק, 2004
"אמנות עכשווית זאגרב", 2005
"אמנות והמהפכה הפמיניסטית", המוזיאון לאמנות עכשווית, לוס אנג'לס, 2007
הביאנלה של קליפורניה, 2008
הביאנלה של סידני, 2008
"פאנורמה: לוס אנג'לס", ארקו מדריד, 2010
"אימפולס הרסני", מוזיאון נירנברג לאמנות, 2011
המכון לאמנות עכשווית בבוסטון, 2013
"האם הגדולה", פלאצו ריאלה, מילאן,2015
"הקול שנותר", גלריית הולדסוורת', לונדון, 2015
"בלתי מוגבל", ארט בזל, 2016
"נשים ועבודה", טייט מודרן, לונדון, 2016
"אמנות קונספטואלית בבריטניה 1964-1979", מוזיאון טייט בריטניה, 2016
"מלחמות המפרץ "1991-2011, המוזיאון לאמנות מודרנית, ניו יורק, 2019.
פרסים

בשנת 2015 הוענקה לקלי מלגת גוגנהיים.
כמו כן, זכתה לפרסים מטעם אוניברסיטת וולברהמפטון, אוניברסיטת לונד בשוודיה והאוניברסיטה לאמנות של הלסינקי, פינלנד.
הערות שוליים

1 2  Biography of Mary Kelly, The Art Story
1 2  Biography, האתר הרשמי של מרי קלי
↑  Nightcleaners, LUX
↑  Mary Kelly, Judge Widney Professor of Art, University of Southern California
↑  Interdisciplinary Studio, UCLA Department of Art
↑  Mary Kelly: Selected Works, Weatherspoon Art Museum, ‏2019
↑  Mary Kelly, Pippy Houldsworth Gallery
1 2  כתב העת מגדר, גיליון 2, סקירת ספרה של טל דקל, (מ)מוגדרות
↑  Michael Newman, Jon Bird, Chapter 6, Cleaning Up in the 1970s: The Work of Judy Chicago, Mary Kelly and Mierle Laderman Ukles,, Rewriting Conceptual Art, Reaktion Books, 1999
↑  Justyna Wierzchowska, Narrating Motherhood as Experience and Institution: Experimental Life-Writing in Mary Kelly’s Post-Partum Document, Studia Anglica Posnaniensia, 2015
↑  Mary Kelly: Interim, New Museum Archive
↑  Invisible Bodies: Mary Kelly's Interim, New Formations, 1987
↑  הסבר האמנית מרי קלי על התערוכה "Interim" מתוך Los Angeles Contemporary Exhibitions, 1984
1 2  CV - Selected Exhibitions, האתר הרשמי של מרי קלי
↑  Mary Kelly, Guggenheim  Memorial Foundation, ‏2015
| --- | --- |
בקרת זהויות :  NLI: 987007429335605171  PLWABN: 9810539564705606  BIBSYS: 90946424  BNE: XX4797645  BnF: cb13173356c (data)  CiNii: DA17358949  GND: 120248700  ISNI: 0000 0001 1580 5328  LCCN: n82146829  LNB: 000016247  MusicBrainz: 30aaf736-f205-4708-969d-651076c9a068  NKC: xx0143616  NLA: 36518004  NLK: KAC2022D0897  NSK: 000262019  NTA: 13939155X  PIC: 311720  RERO: 02-A014217817  RKD: 377899  SNAC: w6k64k6d  SUDOC: 035196467  Trove: 1268304  ULAN: 500127831  VIAF: 115126473   WorldCat (עם VIAF): 115126473
נוחות אקלימית

הנוחות האקלימית של האדם מוגדרת כטווח התנאים האקלימיים שבין הזעה הנגרמת מחשיפה לחום לבין צמרמורת הנגרמת מחשיפה לקור. כבר בשנת 1938 נודע על ידי חוקרים גרמניים כי על מנת להעריך את הנוחות האקלימית של גוף האדם יש להתחשב בהשפעה המשולבת של כלל הגורמים האקלימיים ולא בהשפעה של גורם אקלימי בודד כדוגמת טמפרטורת האוויר (הרחבה בפרק העוסק במרכיבי עומס החום).
היבטים פיזיולוגים

מבחינה פיזיולוגית, תחושת נוחות מתרחשת בזמן שנשלחים מינימום אותות עצביים על ידי קולטני חום שנמצאים בעור ובהיפותלמוס.
הטמפרטורה הפנימית של האדם עומדת על 37°C בקירוב, אדם לבוש בזמן מנוחה יחוש תחושת נוחות כאשר טמפרטורת הסביבה הטבעית תהיה 25°C-20°C. טווח זה שומר את הגוף במצב של יציבות במאזן החום שלו ללא צורך בהשקעת מאמץ בחימום או קירור שלו. כאשר טמפרטורת הסביבה נמוכה מ-20°C, תגובתו הפיזיולוגית של הגוף תהיה כיווץ כלי הדם בפריפריה (כלי הדם הקרובים לעור) על מנת למנוע איבוד של חום דרכם. כאשר טמפרטורת הסביבה גבוהות מ-25°C גוף האדם יגיב בשתי דרכים עיקריות: הראשונה, הרחבה של כלי הדם בפריפריה ועל – ידי כך איבוד רב יותר של חום דרכם, דרך זו מתקיימת רק כאשר טמפרטורת העור נמוכה מ-35°C. הדרך השנייה והמשמעותית יותר, תהיה הגברת הקירור באידוי על ידי הזעה. קצב הקירור באידוי באמצעות הזעה תלוי ברמה של לחות האוויר (לחות גבוהה תצמצם את התנדפות הזיעה מהגוף ובכך תאט את התקררותו) ובמהירות הרוח לפיכך, במזג אוויר חם עם רוח יבשה יגדל קצב ההזעה מהגוף.
מרכיבי עומס החום ודרך החישוב שלהם

מודלים שונים מחשבים כיום את טווח הנוחות האקלימית של האדם, הבסיס למודלים הוא משוואת מאזן החום של גוף האדם המוצגת בדרך הבאה:
(היחידות לכל הערכים במשוואה הן בוואט)
M - שיעור המטבוליזם (יצור אנרגיה פנימית בתהליך העיכול וההתחמצנות של הגוף)
W - התפוקה של העבודה הפיזית של הגוף
R - מאזן הקרינה נטו של הגוף
C - איבוד חום מהגוף על - ידי הולכה
ED - איבוד חום על ידי דיפוזיה של אדי מים דרך העור
Ere - סך כל שטפי החום הקשורים לחימום והוספה של אדי המים מהגוף לאוויר
ESw - איבוד החום שנוצר על – ידי אידוי הזיעה משטח הפנים של העור
S - שטף החום המאוחסן לחימום או קירור מסת הגוף
שטפי החום במשוואה יושפעו באופן ישיר מהמשתנים האקלימיים הבאים:
טמפרטורת האוויר תשפיע על הערכים C, Ere
לחות תשפיע על הערכים ED, ERe, ESw
מהירות הרוח תשפיע על הערכים C, ESw
טמפרטורת הקרינה תשפיע על הערכים R
הטמפרטורה אליה יגיב גוף האדם תושפע מהשקלול של ארבעת המשתנים האקלימיים האלו ומהשפעתם אחד על השני. ניתן לומר לדוגמה, כי בזמן שהייה בצל כאשר מהירות הרוח נמוכה, טמפרטורת הקרינה תהיה בעלת חשיבות דומה לטמפרטורת האוויר בחישוב מאזן החום של האדם. לעומת זאת, ביום בו עוצמת הרוח תהיה חזקה, לטמפרטורת הקרינה תהיה השפעה נמוכה וטמפרטורת האוויר תשפיע יותר על שיעור העלייה בחילוף החום של הגוף עם הסביבה. בעת שהייה במקום חשוף לשמש ובזמן שמהירות הרוח אינה חזקה, טמפרטורת הקרינה תהיה הגורם העיקרי והמשפיע ביותר על תחושת עומס החום של האדם.
מדדים לחישוב תנאי הנוחות האקלימית

Predicted Mean Vote - PMV הוצג לראשונה ב 1970 על ידי החוקר הדני Fanger, נועד לחשב את הנוחות האקלימית בתוך בניינים, המדד הותאם בהמשך לשימוש בתנאי חוץ. מדד זה מקובל ביותר בקרב ביו-קלימטולוגים והוא מחשב את תנאי האקלים (קרינה, טמפרטורת האוויר, לחות האוויר ומהירות הרוח) בסביבה נתונה כפי שאלו משפיעים על גוף האדם ובהתחשב בסוג הביגוד ובפעילות המטבולית.
ערכי עומס החום שמתקבלים בממד זה נעים בין 2.5 ומעלה לציון עומס חום כבד ו (2.5-) ומטה לציון עומס קור כבד, טווח הנוחות של האדם מתקבל בין 0.5 ל (0.5-). יתרונה של שיטת ה PMV טמון בכך שהיא משקללת את השפעת קרינת השמש וזרימת הרוח על הנוחות התרמית ומאפשרת להשוות בין תנאי הנוחות בנקודות מדידה שונות. חסרונה של השיטה נובע מכך שהיא אינה נותנת תיאור מספק של השפעת תנאי האקלים על התהליכים הפיזיולוגים וויסות החום בגוף האדם. כך לדוגמה, יוצא שחישובם של טמפרטורת העור ושיעור ההזעה, יתבסס רק על פי מצב הפעילות הפיזית של האדם, ללא התחשבות בהשפעתם של תנאי האקלים כגון קרינה ורוח על משתנים אלו.
מדד נוסף לחישוב נוחות אקלימית הוא מדד Physiological Equivalent Temperature - PET המשקלל את תנאי מזג האוויר המשולבים של טמפרטורת הקרינה, טמפרטורת האוויר, הלחות היחסית ומהירות הרוח כפי שהם נמדדים בסביבה הפתוחה, ומשווה אותם לטמפרטורה שחש אדם הנמצא בחדר מוצל בו טמפרטורת הקרינה שווה לטמפרטורת האוויר, מהירות הרוח היא 0.1 מ/ש ולחץ אדי המים בו הוא hPa12.
 מדד זה מתבסס על מודל (Munich energy balance model for individuals (MEMI.
יתרונו של המדד הוא בכך שהתוצאות שלו מוצגות ביחידות טמפרטורה מוכרות (מעלות צלזיוס), דבר המאפשר הבנה נוחה יותר שלו על ידי כלל הציבור. תחושת הנוחות במדד זה מחולקת באופן הבא:
| ערך PET | דרגת נוחות אקלימית |
| --- | --- |
מתחת ל־4: עומס קור קיצוני
4–8: עומס קור כבד
9–13: עומס קור בינוני
14–18: עומס קור קל
19–23: תנאי נוחות
24–29: עומס חום קל
30–35: עומס חום בינוני
36–41: עומס חום כבד
מעל ל־41: עומס חום קיצוני
מדד נוסף הוא מדד עזרה זהר אשר נפוץ בשימוש בשירות המטאורולוגי הישראלי ובצה"ל. מדד זה מחשב את הנוחות האקלימית על פי שקלול של טמפרטורת האוויר היבשה וטמפרטורת האוויר הלחה. הטמפרטורה היבשה היא זו המוכרת לנו מתחזית מזג האוויר ואילו הטמפרטורה הלחה היא הטמפרטורה אליה מתקרר האוויר באמצעות האידוי (קירור באידוי).
מדד עזרה זהר מחולק ל 6 ערכי עומס חום לפי הסדר הבא:
פחות מ-22: ללא עומס חום
22 – 24: עומס חום קל
24 – 26: עומס חום מתון
26 – 28: עומס חום בינוני
28 – 30: עומס חום כבד
מ-30 ומעלה: עומס חום כבד מאד
ראו גם

מכת חום
לקריאה נוספת

עזרא זהר, אדם ואקלים, הוצאת כתר.
נורדמאן

| --- | --- |

 מקום הקמה:  שוודיה 
 תקופת הפעילות:  מ-1994 
 www.nordman.nu
 פרופיל ב-IMDb
 חברים
 Håkan Hemlin Mats Wester 
 
נורדמאן (בשוודית: Nordman) היא להקה שוודית, שהוקמה בשנת 1993. סגנונה המוזיקלי הוא שילוב של מוזיקת רוק, פופ ופולק. בשוודיה ז'אנר דומה נקרא "אתנופופ" (הלחם של "אתנו", המיוחסת להיבט עממי ו"פופ"). חברים בה האקאן המלין, סולנה הראשי ומייסדה ומאטס וסטר, כותב שיריה ונגן הקליהרפה.
מלהיטיה הגדולים נמנים "Förlist" ו-"Vandraren, שניהם פורסמו בשנת 1994. בשנת 1998 התפרק הצמד עקב התמכרותו של המלין לסמים. לאחר שנגמל חזרו נורדמאן לפעילות בשנת 2004. בשנה שלאחר מכן השתתפו במלודיפסטיבלן, הקדם השוודי לאירוויזיון 2005, עם השיר "Ödet var min väg", שהגיע בערב הגמר למקום התשיעי.
בשנת 2008 שבו לתחרות, הפעם עם השיר "I lågornas sken", שדורג במקום השישי. ב-12 במרץ אותה השנה יצא אלבום האולפן החמישי של הלהקה, Djävel eller Gud. בשנת 2023 נמנתה בין המשתתפים של המלודיפסטיבלן עם השיר "Släpp alla sorger". היא הגיעה למקום ה-11 בגמר.
דיסקוגרפיה

1994 - Nordman
1995 - Ingenmansland
1997 – Här och nu
2001 – Nordmans bästa – I vandrarens fotspår" ("Het beste van Nordman – In de voetsporen van de zwerver", een verwijzing naar hun hit "Vandraren")
2004 - Bästa
2005 - Anno 2005
2008 - Djävul eller Gud
2010 - Korsvag
2014 - Patina
הערות שוליים

↑  Thomsson, Cecilia (7 באוגוסט 2018). "Nordman intar ruin för avskalad konsert". helgotland (בשוודית). ארכיון מ-12 באוקטובר 2018. נבדק ב-29 באפריל 2020. {{cite web}}:  (עזרה)
↑  Strandberg, Sofie (15 במרץ 2008). "Charlotte Perrelli vann schlagerrysaren". Aftonbladet (בשוודית). נבדק ב-29 באפריל 2020. {{cite web}}:  (עזרה)תחזוקה - ציטוט: url-status (link)
| --- | --- |
בקרת זהויות :  ISNI: 0000 0004 7014 0965  MusicBrainz: afd4def1-3814-4056-8f1d-8b92b5e1e5de  VIAF: 9287149296177180670000   WorldCat (עם VIAF): 9287149296177180670000
נזה סוטרה

| --- | --- |

Naza Sutera
 מאפיינים כלליים
 יצרן:  Naza Automotive Manufacturing (אנ') (שם רשמי: Naza Automotive Manufacturing Sdn Bhd (NAM))
 שנות ייצור:  2006–2011
 הרכבה:  מלזיה מלזיה
 חברת אם:  Naza (אנ') בשותפות עם קבוצת PSA
 משקל:  850 ק"ג
 בסיס גלגלים:  2,390 מ"מ
 מפרט טכני
 מנוע:  4 צילינדרים, 16 שסתומים, 1,075 סמ"ק
נזה סוטרה
נזה סוּטֶרה (באנגלית: Naza Sutera) היא מכונית סופרמיני האצ'בק המוגדרת כמכונית עירונית מתוצרת יצרנית הרכב המלזית Naza Automotive Manufacturing (אנ') (שם רשמי: Naza Automotive Manufacturing Sdn Bhd (NAM)), חברת בת של הקונצרן המלזי Naza (אנ') בשותפות עם קבוצת PSA, אשר יוצרה בין השנים 2006–2011.
חברת האם "Naza"

קבוצת "Naza" (שם רשמי: "Naza Group of Companies") של חברות הוא קונצרן מלזי המעורב בסוגים רבים של עסקים החל ממודעות לחינוך. הקבוצה החלה לפעול בשנת 1975 כחברה למסחר מוטורי. מגזר המכוניות נותר המגזר החשוב ביותר עבור הקבוצה.
לקבוצה יש חטיבות עסקיות, כולל כלי רכב ואופניים, הפקה ממונעת, ייצור, פיתוח רכוש, מזון ומשקאות, אירוח, שירותי תחבורה, שירותי לימוזינה, חינוך כלי רכב, מטעים, הפצת סיגריות ושירותים לא פיננסיים.
הקבוצה נוסדה והונהגה על ידי איל העסקים המלזי "SM Nasimuddin SM Amin" (אנ') עד מותו ב-1 במאי 2008.
היצרן "Naza Automotive Manufacturing"

החברה הוקמה בשנת 2002 ובשנת 2003 החלה בנייתו של מפעל הייצור של קבוצת נזה. מפעל הייצור נבנה על שטח של 140 דונם של קרקע כולל מפעל הרכבה, שתי קומות משרדים, מסלול בדיקה, מגרשים עבור ספקים, חדרי לינה לאנשי הצוות מתקני נופש.
עד ספטמבר 2011 יוצרו 150,000 כלי רכב. מספר העובדים בשנת 2011 עמד על 1,000.
קבוצת PSA הצרפתית מחזיקה 56% ממניות החברה, ואת 44% הנותרים "Naza Group of Companies".
"נזה סוטרה"

דגם ה"נזה סוטרה" הוצג ב -22 באפריל 2006 על ידי ראש ממשלת מלזיה "Abdullah Ahmad Badawi" (אנ').
דגם ה-"נזה סוטרה" מבוסס על דגם "Hafei Lobo" (אנ') שיוצר על ידי יצרנית הרכב הסינית "Hafei" (אנ') (שם רשמי: "Hafei Motor Co., Ltd") שעוצב על ידי פינינפארינה האיטלקית.
יוצרו 30,000 יחידות.
5 דלתות - האצ'בק.
מנוע קדמי.
מנוע בנזין.
2 כריות אוויר.
חגורות בטיחות מתכווננות לגובה.
מערכת MP3 כולל תקליטור + 6 רמקולים.
מושבים אחוריים: קיפול 40/60.
קיבולת מכל דלק - 40 ליטר.
דגם ה-"נזה סוטרה" מיוצא ל: בריטניה, קפריסין, מלטה, פקיסטן ונפאל.
ב-17 בדצמבר 2007, פרסם היצרן את דגם ה-"Naza Forza" המהווה גרסה מעודכנת של ה"נזה סוטרה" המקורי, עם עד 600 שינויים במכונית המקורית.
הערות שוליים

↑  חברת nazacorp web.archive.org/web/20080612070729
↑  היצרן Naza Automotive Manufacturing - יצור של 150,000 כלי רכב עד ספטמבר שנת 2011 nam.com.my/press-11-09-22.html
↑  "נזה סוטרה" autoexpress.co.uk/car-reviews/16486/naza-sutera
↑  "נזה סוטרה" דגם GX - תמונה mudah.my/Naza+SUTERA+1+1+GX+M+LUXURY+H+SPEC+15+SPORT
↑  "נזה סוטרה" כולל תמונה oneshift.com/new-cars/car-specs/2080/naza-sutera
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נזה סוטרה".
נורדרמארקט

| --- | --- |

 מידע כללי
 סוג:  כיכר עירונית, רחוב 
 כתובת:  אמסטרדם המרכזית, אמסטרדם 
 מיקום:  עיריית אמסטרדם 
 מדינה:  הולנד 
 הקמה ובנייה
 תקופת הבנייה:  ?–1616
 תאריך פתיחה רשמי:  1616 
 קואורדינטות:  52°22′46″N 4°53′12″E﻿ / ﻿52.379527777778°N 4.88675°E﻿ / 52.379527777778; 4.88675
  (למפת אמסטרדם מוגדלת) נורדרמארקט(למפת אמסטרדם רגילה) נורדרמארקט
 
כנסיית נורדרקרק וכיכר נורדרמארקט.
נורדרמארקט (בהולנדית: Noordermarkt - "השוק הצפוני") הוא שמה של כיכר ברובע יורדאן של אמסטרדם שבהולנד.
היסטוריה

הנורדרמארקט החל לפעול בשנת 1616. באותה עת נקרא השום בשם "פרינסנמארקט" (שוק הנסיך - "Prinsenmarkt") על שם הפרינסנחראכט - "תעלת הנסיך" הסמוכה (Prinsengracht). בשנת 1623 הוקמה בכיכר הנורדרקרק (הכנסייה הצפונית), שונה שם הכיכר והשוק והוא החל להיקרא בשם "נורדרמארקט" על שם הכנסייה. עד שנת 1655 שימש מרבית השטח המשמש כיום את הכיכר כשטח בית הקברות של הכנסייה.
בשנת 1941, בעת שהייתה הולנד כבושה על ידי גרמניה הנאצית, נערכה בכיכר הפגנה שהחלה את שביתת פברואר - מחאה על גירושם של יהודי הולנד (למחנות ריכוז, ובהמשך נרצחו בשואה). לוח זיכרון בחלקה הדרומי של הכיכר מזכיר הפגנת מחאה זו.
ראו גם

ניומארקט
נורדרשטדט

| --- | --- |
סמל נורדרשטדטסמל נורדרשטדט

בניין העירייה לשעבר
 מדינה:  גרמניה גרמניה
 מדינה:  שלזוויג-הולשטיין שלזוויג-הולשטיין
 מחוז:  זגברג
 ראש העיר:  האנס-יואכים גרוטה   Hans-Joachim Grote
 שפה רשמית:  גרמנית
 תאריך ייסוד:  1 בינואר 1970
 שטח:  58.1 קמ"ר
 גובה:  36 מטרים
 אוכלוסייה:  ‏
  ‑ בעיר:  81,880 (31 בדצמבר 2022)
  ‑ צפיפות:  1300 נפש לקמ"ר (2011)
 קואורדינטות:  53°42′23″N 10°00′37″E﻿ / ﻿53.706388888889°N 10.010277777778°E﻿ / 53.706388888889; 10.010277777778 
 אזור זמן:  UTC +1
 http://www.norderstedt.de/
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפונינורדרשטט(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפונינורדרשטט(למפת שלזוויג-הולשטיין רגילה) קיל ליבק פלנסבורג נוימינסטר אלמסהורן פינברג איצהו מקלנ. מערב פומרניה  סקסוניה התחתונה המבורג דנמרקנורדרשטט(למפת שלזוויג-הולשטיין מוגדלת) קיל ליבק פלנסבורג נוימינסטר אלמסהורן פינברג איצהו מקלנ. מערב פומרניה  סקסוניה התחתונה המבורג דנמרקנורדרשטט  he tabBackground:;tabBorder:#aaa;defaultTab:0;
נורדרשטט (בגרמנית: Norderstedt) היא עיר במחוז זגברג שבמדינת שלזוויג-הולשטיין שבגרמניה. העיר היא חלק מהאזור המטרופוליטני של המבורג והיא העיר הרביעית בגודלה במדינת שלזוויג-הולשטיין.
נורדרשטט נוסדה ב-1 בינואר 1970 כמיזוג של העיירות פרידריכסגאבה (Friedrichsgabe), גרדשטט (Garstedt), גלאסהיטה (Glashütte) והארקסהידה (Harksheide).
ערים תאומות

צרפת מרום (אנ'), צרפת
הממלכה המאוחדת אודבי וויגסטון (אנ'), הממלכה המאוחדת
הולנד זווינדרכט (אנ'), הולנד
אסטוניה קוטלה ירבה (אנ'), אסטוניה
הערות שוליים

| --- | --- |
בקרת זהויות :  NLI: 987007552948805171  GND: 4042521-6  LCCN: n83232712  MusicBrainz: 20cb8ca1-a0a4-4e4d-a11d-a82cd6073fd2  VIAF: 129048882   WorldCat (עם VIAF): 129048882
משומד לדבר אחד

| --- | --- |
 תלמוד בבלי:  חולין ד - ה
 משנה תורה:  משנה תורה לרמב"ם, ספר נזקים, הלכות רוצח ושמירת נפש, פרק ד', הלכה י'
 שולחן ערוך:  שולחן ערוך, חושן משפט, סימן תכ"ה, סעיף ה'
 
משומד לדבר אחד (בעקבות הצנזורה הנוצרית נקרא גם מומר לדבר אחד) הוא מונח הלכתי תלמודי, המתאר יהודי אשר הוחזק כמשומד, למצווה מסוימת.